หุ้น22มี.ค.ถูกขายทำกำไรปิดลบ0.79จุด
หุ้นไทยวันที่ 22 มี.ค.ปิดที่ระดับ 1,019.14จุด ลดลง 0.79จุด มูลค่าซื้อขาย 30,655.79ล้านบาท
22 มี.ค. 2554

หุ้นไทยวันที่ 22 มี.ค.ปิดที่ระดับ 1,019.14จุด ลดลง 0.79จุด มูลค่าซื้อขาย 30,655.79ล้านบาท
ดัชนีหุ้นไทยปิดตลาดวันที่ 22 มี.ค.ที่ ระดับ 1,019.14  จุด ลดลง 0.79 จุดหรือ 0.08% ด้วยมูลค่าซื้อขายประมาณ 30,655.79 ล้านบาท
นายพิชัย เลิศสุพงศ์กิจ ผู้ช่วยกรรมการผู้จัดการ บล.ธนชาตกล่าวว่า ดัชนีหุ้นไทยวันนี้ถูกขายทำกำไรออกมาหลังจากวิ่งขึ้นรับข่าววิกฤตนิวเคลียในญี่ปุ่นคลี่คลายลงทำให้ดัชนีนิเคอิพุ่งรับข่าวดี ชัดเจนในวันนี้  
ส่วนปัญหาในลิเบียไม่ได้บานปลายอย่างที่ตลาดกังวลและจะเป็นเฉพาะสงครามที่จำกัดพื้นที่อยู่เห็นได้จากราคาน้ำมันดิบในตลาดแบรนท์ที่ย่อตัวลงมาจากที่พุ่งขึ้นไปแตะที่ระดับมากกว่า115 เหรียญสหรัฐต่อบาร์เรล ลงมาอยู่ที่ 114 เหรียญสหรัฐต่อบาร์เรล
อย่างไรก็ตามมองว่าดัชนีหุ้นไทยน่าจะมีแนวรับที่ 1,012-1,015 จุด และมีแนวต้านที่ 1,026 จุด